ร้านนี้เป็นร้านของคุณน้อย วงพรู อยู่ที่โรงแรมเดอะสยาม ร้านสวยมาก เป็นบรรยากาศสบายๆ เรียบๆ แต่ดูหรูและเก๋แบบไทยๆ เมนูส่วนใหญ่ของที่นี่จะเป็นอาหารไทย หรือไม่ก็จะเป็นอาหารฟิวชั่นที่มีกลิ่นของความเป็นไทยอยู่ด้วย  ร้านนี้จะมากินได้ต้องโทรจองก่อนเท่านั้นนะคะ เมนูวันนี้มีสลัดเป็ดทอด หน้าตาดูเผินๆคล้ายลาบเป็ด แต่ว่าไม่เหมือนเลย เป็นเนื้อเป็ดทอดกรอบ ราดซอสมะขาวให้รสเปรี้ยวๆหวานๆ ถัดมาเป็นไข่เยี่ยวม้ากระเพรากรอบ แล้วก็เมนูเบสิกอย่างไก่ย่างส้มตำ เรื่องรสชาติเราว่ามันเป็นอาหารไทยรสชาติผู้ดี ขอเรียกอย่างนี้ก็แล้วกัน มันรสนวลๆ กลมกล่อม รสไม่โดดเกินไป แล้วก็รสก็ไม่จัดเกินไป ส่วนเรื่องราคา มื้อนี้ไม่ได้จ่ายเอง แต่รู้มาว่าราคาค่อนข้างสูงเหมือนกันค่ะ